                                              dom
afsagt den 15. april 2013 af østre landsrets 23. afdeling
(landsdommerne gunst andersen, tine vuust og katrine bork (kst.)
med domsmænd).
23. afd. nr. s-2730-12:
anklagemyndigheden
mod
b
 (advokat vilhelm dickmeiss, besk.)
dommen afsagt af retten i odense den 15. august 2012 (12-4608/2012) er anket af b med
påstand om formildelse, samt påstand om betaling af et mindre erstatningsbeløb end det til-
kendte, idet der dog tages bekræftende til genmæle over for påstanden om betaling af udgifter
til psykologbistand.
anklagemyndigheden har påstået skærpelse samt konfiskation af en bærbar computer i med-
før af straffelovens § 75, stk. 2.
tiltalte har erklæret sig enig i konfiskationspåstanden.
anklagemyndigheden har rejst tiltalte under henvisning til, at almene hensyn kræver det, jf.
retsplejelovens § 727, stk. 2.
2 har nedlagt påstand om, at tiltalte skal betale 100.000 kr. i tortgodtgørelse og 4.463 kr. til
dækning af udgifter til psykologbistand.
a har nedlagt påstand om, at tiltalte skal betale 100.000 kr. i tortgodtgørelse og 6.000 kr. til
dækning af udgifter til psykologbistand.
                                                  - 2 -
1, 3, 4, 5, 6, 7, 8, 9 og 10, har nedlagt påstand om, at tiltalte skal betale 50.000 kr. i tortgodt-
gørelse til dem hver.
forklaringer
tiltalte har i landsretten forklaret om sine personlige forhold, at han for et par måneder siden
på ny fik arbejde som elektriker. han bor fortsat hjemme og taler med en familierådgiver. han
er meget ked af sagen.
2 har forklaret bl.a., at hun blev chokeret, da hun i sommeren 2011 fik en mail fra en ukendt
mand fra england om et billede på hjemmesiden. hun tog først kontakt til en psykolog i no-
vember 2012, idet hun i den mellemliggende periode forsøgte at fortrænge det. hun var den-
gang 14 år. det hjælper hende at gå til psykolog, men hun har det overhovedet ikke godt.
a har forklaret bl.a., at hun først tog kontakt til psykolog efter byretsdommen i sagen, idet
hun indtil da havde opfattelsen af, at hun godt selv kunne tackle sine psykiske problemer efter
hændelsen. hun har op til retssagen i dag været sygemeldt og er fortsat psykisk påvirket.
rettens begrundelse og afgørelse
under hensyn til, at tiltalte i hvert fald i et tilfælde videregav kontaktoplysninger på en af de
piger, som var afbilledet, og i øvrigt af de grunde, der er anført i dommen, fastsættes straffen
til fængsel i 6 måneder. der findes under hensyn til karakteren og omfanget af den begåede
kriminalitet ikke grundlag for – uanset tiltaltes gode personlige forhold - at gøre straffen helt
eller delvist betinget, ej heller med vilkår om samfundstjeneste.
konfiskationspåstanden tages til følge, jf. straffelovens § 75, stk. 2.
de juridiske dommere finder under hensyn til karakteren og omfanget af krænkelserne, at
tiltalte i tortgodtgørelse skal betale 20.000 kr. til a, 2, 1, 3, 4, 5, 6, 7, 8, 9 og 10. herudover
skal tiltalte erstatte de af a og 2 afholdte udgifter til psykologbistand med henholdsvis 6.000
kr. og 4.463 kr.
                                                - 3 -
                                    thi kendes for ret:
b straffes med fængsel i 6 måneder.
hos tiltalte konfiskeres en bærbar computer.
dommens bestemmelse om erstatning ændres, således at erstatningen til a nedsættes til
26.000 kr., at erstatningen til 2 nedsættes til 24.463 kr., og at erstatningen til 1, 3, 4, 5, 6, 7, 8,
9 og 10 nedsættes til 20.000 kr. til hver.
tiltalte skal betale sagens omkostninger for landsretten.
